Her er tallene som viser ansettelseshoppet på Olympiatoppen
– Jeg må jo si at disse tallene, og medaljene, taler for selv, sier Thorkildsen til VG nå. Den norske OL-troppen reiste hjem med kun fire bronsemedaljer fra Rio de Janeiro. Og på sommerlekenes siste dag for en snau uke siden, gikk Andreas Thorkildsen hardt i sin kritikk mot Olympiatoppen. Den doble OL-gullvinneren i spyd mener organisasjonen som skal utvikle norsk toppidrett er blitt innviklet og byråkratisk de siste åtte årene, og hevder at utøverne må gjennom fire organisasjonsledd før de får tak i personen de er ute etter. Ordene han selv brukte, var «overadministrert» og «oppblåst». Kommentar: Munnkurv uten mening Tallenes klare tale er at det er blitt langt flere på Toppidrettssenteret på Sognsvann de siste årene: • I 2009, da Jarle Aambø var toppidrettssjef, var det 53 ansatte fordelt på 41,7 årsverk ved Olympiatoppen. • I fjor var det 73 ansatte fordelt på 57,7 årsverk. • Altså en økning på 20 ansatte og 16 årsverk i løpet av syv år. Det tilsvarer en økning av ansatte på 38 prosent. Her kan du lese toppidrettssjef Tore Øvrebøs tilsvar.Olympiatoppen har selv gitt VG tallene som legges til grunn i denne saken, og «antall ansatte» inkluderer både faste og midlertidige. Olympiatoppen ved administrasjonssjef Ingrid Bahr tillegger i en e-post til VG at bildet er sammensatt og at de, for eksempel, i 2010 hadde 28 personer på konsulentkontrakt mot 12 i november 2015. Eks-golfpresident: – Legg ned Olympiatoppen! Det skal også nevnes at Olympiatoppen i 2008 fikk totalansvaret for Norges paralympiske utøvere. Derfor er kun tall fra årene etter denne endringen brukt for å illustrere utviklingen. Faktum er uansett at antall hoder ved Toppidrettssenteret på Sognsvann har økt, som Thorkildsen adresserte i sin kritikk. Faktum er også at Olympiatoppens budsjetter aldri har vært større enn nå (172,2 mill. i 2016), og at OL i Rio ble Norges dårligste på 52 år.Spørsmålet mange stiller som er dagen er: Hva må gjøres for å bedre den norske medaljefangsten i sommer-OL? – Tøffere krav, tidligere og tydeligere målsettinger. Penger må brukes på aktivitet og ikke administrasjon, sier Andreas Thorkildsen. Olympiatoppen er organisert i syv seksjoner. På listen over ansatte finner vi 21 faste eller midlertidige ansatte i «konsulentstillinger». I tillegg har Olympiatoppen 12 eksterne på såkalt konsulentkontrakt. Så du? Inge Andersen gir Øvrebø full tillit etter OL-miss – Først og fremst er det nok nye folk på plass. Olympiatoppen har bra folk på gulvet, det er toppene som må skiftes ut, mener Thorkildsen. – Mener du dagens ledelse er skikket til å styre dette videre? – Nei, svarer han kontant før han utdyper: – Dagens ledelse har ikke min tillit til at dette skal bli bedre. En oppblåst organisasjon blir sjeldent slanket av eksisterende ledelse. Toppidrettssjef Tore Øvrebø avviser kritikken fra Andreas Thorkildsen – og peker på at man i Olympiatoppen slapp alt man hadde i hendene for å følge opp spydkasteren. Konfrontert med «ansettelseshoppet» i Olympiatoppen svarer Øvrebø at oppgavene har økt betraktelig og at man har vært nødt til å endre strukturen på grunn av lovgivningen. – Fra 2009 til 2015 er det en økning på antall ansatte på 20, og en reduksjon på konsulenter på 16. Vi snakker altså en reell økning i personer på fire, sier Øvrebø. Les hele tilsvaret her!Tidligere idrettspresident Arne Myhrvold ledet oppstarten av Olympiatoppen på 90-tallet sammen med tidligere toppidrettssjef Bjørge Stensbøl. Konfrontert med økningen i antall ansatte på Olympiatoppen de siste årene, svarer han: – Vi hadde jo mange færre mennesker og mye mindre penger å rutte med, men resultatene var jo mye bedre. Lest? Toppidrettssjefen beklager OL-skuffelsen 72-åringen sitter på den franske rivieraen med utsikt over et av treningssentrene til Den franske olympiske komité – passende nok – idet VG ringer. Han mener det må tas kraftige grep etter to skuffende sommer-OL på rappen. – Jeg foreslår å gi Olympiatoppen et eget og selvstendig styringsorgan. Idrettsstyret er jo ikke akkurat eksperter på toppidrett, og jeg er overbevist om at de ikke er egnet til å styre Olympiatoppen, sier Myhrvold. Bakgrunn: Olympiatoppen har aldri fått mer penger Olympiatoppen er i dag underlagt Norges Idrettsforbund (NIF) og faller under ansvarsområdet til NIFs idrettsstyre. Myhrvold kommer avslutningsvis med noen velmente råd til dagens gjeng oppe på Olympiatoppen: – Vær så åpen som mulig. Lytt til innspillene. Både negative og positive. Ikke lukk bøkene å si at «dette skal vi gå gjennom internt».
Spydlegenden Andreas Thorkildsen refset Olympiatoppen for å være «overadministrert» og «oppblåst» etter OL i Rio. Tallene bekrefter at Tore Øvrebø (50) har langt flere undersåtter enn forgjengeren for syv år siden.